**Zápis zo zasadnutia Prezídia ZŠK SR**

**dňa 04. 06. 2022**

**Miesto: Heľpa, Hotel Heľpa**

**Prítomní: Mgr. Juraj** Štaudinger, Mgr. Ivan Kočajda, Ing. Igor Lengvarský, Bc. Jozef Adamuščin, Ing. Pavel Tamáši, Rudolf Danek

**Hostia:** Marián Petrek

**Ospravedlnený:** Štefan Pongrácz

**1. Otvorenie**

Prezident ZŠK SR Mgr. Juraj Štaudinger privítal prítomných, otvoril zasadnutie a prečítal návrh programu zasadnutia.

**Program:**

1. **Otvorenie**
2. **Kontrola plnenia úloh**
3. **Príprava Zjazdu 2022**
4. **Reprezentácia**
5. **Nové ZO – KŠC Aura , OZ Excellence Dogs Svidník, Dog Rescue Slovakia-Kynologická záchranárska brigáda BB**
6. **Rôzne**
7. **Záver**

***Uznesenie č. 22/2022***

***Prezídium ZŠK SR jednomyseľne schvaľuje program zasadnutia v zmysle pozvánky. Mgr. Štaudinger navrhol za zapisovateľku p. Babiakovú Piatrovú.***

**2. Kontrola plnenia úloh**

Uznesenie č. 4/2022 – Preskúšanie pána Marčišovského a pána Čurillu na kvalifikačnom preteku 10. 04. 2022 v Abraháme.

Splnené – vypúšťa sa.

Uznesenie č. 5/2022 – Návrh vykonávacieho predpisu o presune figurantov v rámci výkonnostných tried, ktorý bude predložený na Zjazde ZŠK SR. Zodpovední: Rudolf Danek, Ondrej Bihari.

Plní sa – ostáva v platnosti.

Uznesenie č. 8/2022 - Jednanie pána Pongrácza s MKK Šaľa ohľadne upresnenia podmienok a kritérií usporiadania M SR BVK.

Plní sa – ostáva v platnosti.

Uznesenie č. 15/2022 – Schválenie programu zasadnutia dňa 07.04.2022

Splnené – vypúšťa sa.

Uznesenie č. 16/2022 - Sekretariát zabezpečí odoslanie pozvánky spolu s návratkou jednotlivým základným organizáciám. Oznam o konaní Zjazdu bude zverejnený v Novinách kynológov č. 3-4/2022. Zjazd sa uskutoční iba v prípade priaznivej epidemiologickej situácie, o prípadnom presune alebo zrušení termínu budú členovia oboznámení prostredníctvom oznamu na stránke [www.zsksr.sk](http://www.zsksr.sk). Sekretariát zabezpečí podklady pánovi Kočajdovi pre prípravu rozpočtu na rok 2022.

Splnené – vypúšťa sa.

Uznesenie č. 17/2022 **-** Vykonať poučenie povereného zamestnanca Ing. Veroniky Babiakovej Piatrovej o náležitostiach zmluvy o podpore národného športového projektu a následne do 11.04.2022 zaslať zoznam prijatých opatrení a do 29.04.2022 zaslať dokumentáciu preukazujúcu splnenie prijatého opatrenia na MŠVVaŠ SR.

Splnené – vypúšťa sa.

Uznesenie č. 18/2022 - Členovia Prezídia nahlásia sekretariátu mená figurantov, reprezentantov a iných členov ZŠK SR, ktorým majú byť rukávy a návleky zapožičané. Následne sekretariát zabezpečí podpis zmluvy o zapožičaní a dodanie rukávu a návleku.

Splnené – vypúšťa sa.

Uznesenie č. 19/2022 - Sekretariát uverejní oznam o plánovanom preskúšaní figurantov prvej výkonnostnej triedy ZŠK v Novinách kynológov č. 3-4/2022.

Splnené – vypúšťa sa.

Uznesenie č. 20/2022 - Prezídium jednomyseľne schválilo ponechanie finančných prostriedkov v Konzervatívnom Plus fonde v Tatrabanke.

Schválené – vypúšťa sa.

Uznesenie č. 21/2022 - Prezídium schválilo ponechanie sadzby cestovného pre reprezentáciu na sume 0,20 € za 1 km.

Schválené – vypúšťa sa.

**3. Príprava Zjazdu 2022**

Mgr. Juraj Štaudinger požiadal členov prezídia o prípravu správ za jednotlivé oddiely na Zjazd ZŠK SR, ktorý sa bude konať 11.06.2022.

**Uznesenie č. 23/2022**

*Členovia prezídia ZŠK SR si pripravia na Zjazd správy za jednotlivé oddiely.*

**4. Reprezentácia**

Prebehla diskusia ohľadom reprezentácie na MS FCI, MS WUSV, MS FH a Universal 2022 a diskusia ohľadom preplatenia nákladov na reprezentáciu na Universal.

**Uznesenie č. 24/2022**

*Zloženie reprezentácie bude vyhlásené do konca júna 2022 a zverejnené na internetovej stránke* [*www.zsksr.sk*](http://www.zsksr.sk)*. Materiály zašle sekretariátu Ing. Pavel Tamáši.*

*Prezídium schválilo preplatenie štartovného na Universal 2022 3 reprezentantom. Prezídium schválilo preplatenie cestovných nákladov reprezentantom v prípade umiestnenie v prvej polovici* *výsledkovej listiny.*

**5. Nové ZO**

Sekretariát predložil nové žiadosti o prijatie do štruktúr ZŠK SR.

**Uznesenie č. 25/2022**

*Prezídium ZŠK SR prijíma za člena OZ Excellence Dogs Svidník a Kynologicko-športové centrum AURA. Dog Rescue Slovakia – Kynologická záchranárska brigáda Banská Bystrica musí zaslať potvrdenie o doplnení stanov klubu z Ministerstva vnútra.*

**6. Rôzne**

Mgr. Juraj Štaudinger informoval o príprave Letného sústredenia mládeže v termíne 29.8.-02.09.2022. Miestom konania je Ranč Nový Dvor, Malý Lapáš a cena je 15,- eur na osobu/noc.

**Uznesenie č. 26/2022**

*Sekretariát odošle prijaté Dotazníky mládežníka ZŠK SR pánovi Štaudingerovi.*

**7. Záver**

Mgr. Juraj Štaudinger poďakoval prítomným za účasť a diskusiu a prezídium ZŠK SR ukončil.

Zapísal: Ing. Veronika Babiaková Piatrová

 Mgr. Juraj Štaudinger

 Prezident ZŠK SR